Θέμα: Modern Greek Language (Secondary School)
Ερώτηση: Τι θα συνέβαινε αν αύριο δεν υπήρχε το διαδίκτυο; Σκέψου ότι ξυπνάς ένα πρωί, φτιάχνεις τον καφέ σου, πίνεις μια γουλιά, ανοίγεις κινητό και υπολογιστή και συνειδητοποιείς έκπληκτος ότι το διαδίκτυο έχει εξαφανιστεί. Λογικά, κάπου εκεί, η ψυχραιμία σε εγκαταλείπει και περνάει όλη σου η ζωή μπροστά από τα μάτια σου. Κάτι τέτοιο ίσως είναι μια αναμενόμενη αντίδραση, όταν συνειδητοποιείς ότι το διαδίκτυο δεν υπάρχει πια. Αν και η σχέση ανθρώπου και ψηφιακής πραγματικότητας ξεκινάει από παλιά, η πανδημία αποκάλυψε την αναγκαιότητα διασύνδεσης όλων μας με τα πάντα. Η φυσική επαφή ολοένα και εξασθενεί, οι κοινωνικές δυσκολίες συνεχώς αυξάνονται, ωστόσο η σύνδεση στο διαδίκτυο έχει γίνει προτεραιότητα για τον άνθρωπο. Σαν να κρέμεται η ζωή μας από μια τηλεπικοινωνιακή γραμμή. Πόσο σοβαρό θα ήταν, αν από αύριο δεν είχες αυτό το ψηφιακό αγαθό; Η πρωτοποριακή καλλιτεχνική έκθεση με τίτλο "Φαντάσου ότι ξυπνάς και δεν υπάρχει διαδίκτυο", που δυστυχώς αναβλήθηκε λόγω κορωνοϊού, αναδεικνύει αυτό το σενάριο με τον πιο ευρηματικό τρόπο. Δεκατρείς καλλιτέχνες και πέντε καλλιτεχνικές ομάδες "συζητούν" τη μανία μας με τις ψηφιακές τεχνολογίες. Η συνεργασία τους επιχειρεί να συμβάλει στη συζήτηση για τη συνύπαρξη ανθρώπου και μηχανής στον 21ο αιώνα, παρουσιάζοντας σενάρια από το παρόν και το άμεσο μέλλον, μελέτες για την κοινωνία της πληροφορίας, στιγμιότυπα της ψηφιακής ζωής και των υποδομών που μας επιτρέπουν να είμαστε συνδεδεμένοι στο δίκτυο, καθώς και νέους συμβολισμούς για την περίοδο που διανύουμε. Διασκευή άρθρου της Άννας Κόκκορη για τις ανάγκες των εξετάσεων, https://www.lifo.gr/articles/arts_articles/304095/ti-tha-synevaine-an-ayrio-den-ypirxe-to-internet, 25-11-2020. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Η σχέση του ανθρώπου με το διαδίκτυο ξεκίνησε την εποχή της πανδημίας.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1